Official Journal L 282 , 05/11/1977 P. 0008 - 0009

Finnish special edition: Chapter 3 Volume 9 P. 0122

Greek special edition: Chapter 03 Volume 19 P. 0174

Swedish special edition: Chapter 3 Volume 9 P. 0122

Spanish special edition: Chapter 03 Volume 13 P. 0113

Portuguese special edition Chapter 03 Volume 13 P. 0113



NARIADENIE KOMISIE (EHS) č. 2436/77 zo 4. novembra 1977, ktorým sa mení a dopĺňa nariadenie (EHS) č. 1822/77 o stanovení podrobných pravidiel týkajúcich sa vyberania poplatku za spoluzodpovednosť v odvetví mlieka a mliečnych výrobkov KOMISIA EURÓPSKÝCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1079/77 zo 17. mája 1977 o poplatkoch za spoluzodpovednosť a o opatreniach zameraných na rozšírenie trhov mlieka a mliečnych výrobkov1, a najmä na jeho článok 6, keďže nariadenie Komisie (EHS) č. 1822/77 z 5. augusta 1977 o vykonávacích pravidlách týkajúcich sa vyberania poplatku za spoluzodpovednosť v odvetví mlieka a mliečnych výrobkov2 má za cieľ zaviesť čo najúčinnejšiu a najúčelnejšiu úpravu; keďže na to, aby sa zjednodušila správa a kontrola, je potrebné zobrať do úvahy okolnosti, ktoré by v pomere k poplatku za spoluzodpovednosť mohli priniesť neúmerne vysoké administratívne a finančné zaťaženie; keďže od zavedenia poplatku za spoluzodpovednosť 16. septembra 1977 vznikli neprekonateľné administratívne ťažkosti pri výbere poplatku v oblastiach spoločenstva, v ktorých množstvo mlieka dodaného mliekárňam predstavuje v priemere menej ako 10 kg na výrobcu a deň; keďže by sa takéto množstvá mlieka z výberu poplatku mali vyňať; keďže oblasti spoločenstva sú vymedzené v článku 4 ods. 3 písm. a) smernice 72/280/EHS z 31.júla 1972 o štatistických zisťovaniach uskutočňovaných členskými štátmi v odvetví mlieka a mliečnych výrobkov3, zmenenej a doplnenej smernicou 73/358/EHS4; keďže okrem toho na zabránenie nepomerne vysokému administratívnemu zaťaženiu je vhodné, aby sa prípady uvedené v článku 4 ods. 1 a 2 nariadenia (EHS) č. 1822/77 zrovnoprávnili s prípadom mliekární, ktoré zberajú obmedzené množstvo mlieka na deň a vyrábajú z neho syry s dlhou trvanlivosťou; keďže opatrenia ustanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 V článku 1 nariadenia (EHS) č. 1822/77 sa doplní nasledujúci odsek: "4. Ďalej sú z vyberania poplatku za spoluzodpovednosť vyňaté množstvá mlieka, ktoré výrobca predá podniku na výrobu alebo spracovanie mlieka, keď sa tento podnik nachádza v oblasti, v ktorej denná dodávka mlieka výrobcov do takýchto podnikov počas roku 1976 predstavovala v priemere menej ako 10 kg na výrobcu. Oblasťami v zmysle predchádzajúceho pododseku sa rozumejú oblasti podľa článku 4 ods. 3 písm. a) smernice 72/280/EHS. Oblasti, v ktorých je splnená podmienka uvedená v prvom pododseku, sa stanovia podľa postupu v článku 30 nariadenia (EHS) č. 804/68." Článok 2 Do článku 4 nariadenia (EHS) č. 1822/77 sa vloží nasledujúci odsek: "1 a) Súhlas podľa odseku 1 sa môže na vlastnú žiadosť udeliť aj podnikom, ktoré vyrábajú syr zrejúci najmenej 3 mesiace a ktoré predložia dôkaz, že množstvá kravského mlieka, ktoré od nich odkúpili výrobcovia v roku 1976, predstavovali v priemere na deň 10 000 kg mlieka alebo menej." Článok 3 Toto nariadenie nadobúda účinnosť deň nasledujúci po jeho uverejnení v Úradnom vestníku Európskych spoločenstiev. Bude sa uplatňovať od 16. septembra 1977. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli, 4. novembra 1977 Za Komisiu Finn GUNDELACH podpredseda 1 Ú. v. ES L 131, 26.5.1977, s. 6. 2 Ú. v. ES L 203, 9.8.1977, s. 1. 3 Ú. v. ES L 179, 7.8.1972, s. 2. 4 Ú. v. ES L 326, 27.11.1973, s. 17.